VLÁDA  SLOVENSKEJ REPUBLIKY

Návrh

UZNESENIA VLÁDY SLOVENSKEJ REPUBLIKY
č. ....
zo dňa  ....  júla 2002
uznesenie vlády slovenskej republiky
k návrhu na zníženie verejných výdavkov na podporu obstarávania obecných nájomných bytov a zabezpečenie finančných zdrojov pre potreby Štátneho fondu rozvoja bývania

Číslo materiálu: | ....... /2002
Predkladateľ: | minister výstavby a regionálneho rozvoja SR
Vláda
A.	schvaľuje
A.1.	návrh na zníženie verejných výdavkov na podporu obstarávania obecných nájomných bytov a zabezpečenie finančných zdrojov pre potreby Štátneho fondu rozvoja bývania
A.2.	návrh aktualizácie Programu rozvoja bývania v časti „Program poskytovania podpory na obstarávanie nájomných bytov“

B.	súhlasí
B.1.	so zmenou účelového určenia 100 000 000 Sk z mimorozpočtových prostriedkov, ktoré boli uznesením vlády SR č. 88 zo 16. februára 2000 v bode B.1 vyčlenené na program záruk na program obstarávania nájomných bytov 
B.2.	so zmenou účelového určenia 338 650 000 Sk rozpočtových prostriedkov roku 2001 z programu záruk na program obstarávania nájomných bytov
B.3.	s poskytnutím dočasne disponibilných zdrojov najviac vo výške 800 000 000 Sk Štátnemu fondu rozvoja bývania z prostriedkov vyčlenených v štátnom rozpočte na rok 2002 na realizáciu podprogramov „Výstavba nájomných bytov“, „Výstavba technickej vybavenosti“ a „Odstránenie systémových porúch bytových domov“
B.4.	s posilnením zdrojov pre podprogramy „Výstavba nájomných bytov“, „Výstavba technickej vybavenosti“ a „Odstránenie systémových porúch bytových domov“ v roku 2003 o sumu, ktorá bude naviac poskytnutá Štátnemu fondu rozvoja bývania v roku 2002 z finančných prostriedkov vyčlenených pre kapitolu Ministerstva výstavby a regionálneho rozvoja SR v štátnom rozpočte na rok 2002 na realizáciu týchto podprogramov

C.	ukladá
ministrovi financií 
C.1.	realizovať zmenu účelového určenia 100 000 000 Sk z mimorozpočtových prostriedkov, ktoré boli uznesením vlády SR č. 88 zo 16. februára 2000 v bode B.1 vyčlenené na program záruk na program obstarávania nájomných bytov
Termín: do 31. júla 2002
C.2.	realizovať zmenu účelového určenia 338 650 000 Sk rozpočtových prostriedkov roku 2001 z programu záruk na program obstarávania nájomných bytov
Termín: do 31. júla 2002
C.3.	rozpočtovým opatrením umožniť poskytnutie sumy najviac 800 000 000 Sk Štátnemu fondu rozvoja bývania z podprogramov „Výstavba nájomných bytov“, „Výstavba technickej vybavenosti“ a „Odstránenie systémových porúch bytových domov“
Termín: priebežne v II. polroku 2002

ministrovi výstavby a regionálneho rozvoja
C.4.	požiadať ministra financií o vykonanie rozpočtového opatrenia vyplývajúceho z bodu C.3. uznesenia 
Termín: priebežne v II. polroku 2002
C.5.	upraviť Smernicu MVRR SR č. 3/2002, ktorou sa určujú pravidlá pre poskytovanie dotácií na obstarávanie nájomných bytov v súlade s návrhom
Termín: do 31. júla 2002
Vykonajú: 
minister financií
minister výstavby a regionálneho rozvoja